
# Татар теле һәм әдәбиятыннан олимпиада җиңүчеләрен әзерләүчеләргә 115 мең сум бирәләр

Татар теле һәм әдәбиятыннан республика олимпиадаларында, халыкара олимпиадаларда җиңүчеләрне әзерләгән туган (татар) тел һәм әдәбияты һәм укытучыларына ярдәм итү өчен, 2024 елның 27 маеннан 13 июненә кадәр, «Татар теле һәм әдәбияты буенча халыкара олимпиадаларда җиңүчеләрне әзерләгән өчен» грантын алуга конкурс узды.

Конкурс Нигезләмәсенә ярашлы рәвештә, иң күп балл җыйган 13 катнашучы җиңүче булды һәм аларга 115,0 мең сум күләмендә грант түләнәчәк. Бу турыда Татарстан Мәгариф һәм фән министрлыгы хәбәр итте.

- Җиңүчеләр исемлеген Татарстан Мәгариф һәм фән министрлыгы сайтында карап була.

Грантта катнашучылар Татарстан Республикасы территориясендә урнашкан дәүләт яисә муниципаль гомуми белем бирү оешмаларының туган (татар) тел һәм (татар) әдәбияты укытучылары, туган (татар) теле һәм туган (татар) әдәбияты буенча республика олимпиадаларында һәм (яисә) 2024 елда 8 - 11 сыйныфлар укучылары саныннан татар теле һәм әдәбияты буенча Халыкара олимпиадада җиңүчеләрне әзерләүчеләр.

2024 елда грант алуга конкурста катнашу өчен 35 гариза кергән.

Грантны алуга конкурс нигезендә сайлап алуда җиңүчеләр Татарстан Республикасы Мәгариф һәм фән министрлыгының 2024 елның 11 июнендәге 1167/24 номерлы боерыгы белән расланды.


Следите за самым важным и интересным в Telegram-каналеТатмедиа

## Нет комментариев
Татар теле һәм әдәбиятыннан олимпиада җиңүчеләрен әзерләүчеләргә 115 мең сум бирәләр